
Gwahoddiad i Dendro: [Teitl y Contract]

1. [bookmark: _Toc230255560]Trosolwg o’r Tendr
1.1. [bookmark: _Toc230255561]Briff y Tendr
Mae’r Gwahoddiad i Dendro hwn wedi cael ei gyhoeddi gan Barcud Shared Services ar gyfer ac ar ran Awdurdod Parc Cenedlaethol Arfordir Penfro. Bydd y Gwahoddiad i Dendro hwn yn cael ei gynnal fel Gweithdrefn Fframwaith Agored yn unol â Deddf Caffael 2023 (PA23) a’i hysbysebu ar GwerthwchiGymru.
Pwrpas y Fframwaith hwn yw penodi ystod o gontractwyr cymwys sydd wedi’u cymeradwyo ymlaen llaw, ac sy’n gallu darparu gwasanaethau cynnal a chadw amgylcheddol a thir wedi’u cynllunio ac ymatebol ledled Sir Benfro ar ran yr Awdurdod.
Y Prif Amcanion:
· Cynnal safonau uchel o ran cyflwyniad ar draws hawliau tramwy cyhoeddus, ardaloedd cadwraeth, henebion archeolegol a safleoedd sy’n eiddo i’r cyhoedd;
· Sicrhau y cydymffurfir â rhwymedigaethau statudol ac amgylcheddol;
· Darparu ymateb cyflym a dibynadwy i ofynion tymhorol;
· Parhau i gynnal lefel uchel o ddiogelwch ymwelwyr; 
· Cefnogi cynaliadwyedd a bioamrywiaeth;
· Gwarchod a gwella harddwch naturiol, bywyd gwyllt a threftadaeth ddiwylliannol y Parc Cenedlaethol.
Caiff y rhwydwaith ei rannu yn 11 Lot:
· Lot 1: Ffensio (gwerth blynyddol mwyaf: £48,500)
· Lot 2: Rhywogaethau Anfrodorol Goresgynnol (gwerth blynyddol mwyaf: £68,900)
· Lot 3: Rheoli Llystyfiant Safleoedd (gwerth blynyddol mwyaf: £50,800)
· Lot 4: Rheoli Llystyfiant Llwybrau (gwerth blynyddol mwyaf: £42,400)
· Lot 5: Gwaith Cynnal Coed (gwerth blynyddol mwyaf: £24,500)
· Lot 6: Ecoleg (gwerth blynyddol mwyaf: £72,500)
· Lot 7: Pontydd Parod (gwerth blynyddol mwyaf: £36,500)
· Lot 8: Gatiau, Camfeydd ac Arwyddbyst (gwerth blynyddol mwyaf: £36,500)
· Lot 9: Gwaith Plannu (gwerth blynyddol mwyaf: £36,500)
· Lot 10: Cynnal a Chadw Peiriannau (gwerth blynyddol mwyaf: £48,400)
· Lot 11: Caffael Pren (gwerth blynyddol mwyaf: £84,500)
Cyllideb o £550,000 y flwyddyn ar gyfer pob lot (uchafswm). Noder bod y gyllideb a'r ffigurau a nodir uchod yn cynnwys TAW.

Gellir cyflwyno ceisiadau yn Gymraeg neu yn Saesneg, ac ni fydd unrhyw gais yn cael ei drin yn llai ffafriol ar sail yr iaith a ddefnyddir.
Bydd Fframwaith Barcud Shared Services ac Amodau Cyffredinol y Contract yn cael eu defnyddio ar gyfer y fframwaith hwn a threfniadau yn ôl y gofyn dilynol ar gyfer Lotiau 1, 8 a 9. Bydd Cytundeb Gwasanaethau Safonol Fframwaith Barcud Shared Services yn cael ei ddefnyddio ar gyfer y fframwaith hwn a threfniadau yn ôl y gofyn dilynol ar gyfer Lotiau 2, 3, 4, 5, 6 a 10. Bydd Telerau ac Amodau cyflenwyr yn cael eu defnyddio ar gyfer lotiau 7 ac 11.
Mae Awdurdod Parc Cenedlaethol Arfordir Penfro yn bwriadu penodi uchafswm o gontractwyr fesul lot fel y nodir isod: 
Lot 1 - Ffensio: 8 contractwr
Lot 2 - Rhywogaethau Estron Goresgynnol: 5 contractwr
Lot 3 - Rheoli Llystyfiant Safleoedd: 8 contractwr 
Lot 4 - Rheoli Llystyfiant Llwybr: 5 contractwr 
Lot 5 - Gwaith Cynnal Coed: 5 contractwr    
Lot 6 - Ecoleg: 2 gontractwr 
Lot 7 - Pontydd Parod: 2 gontractwr 
Lot 8 - Gatiau, Camfeydd ac Arwyddbyst: 5 contractwr   
Lot 9 - Gwaith Plannu: 5 contractwr  
Lot 10 - Cynnal a Chadw Peiriannau: 4 contractwr    
Lot 11 - Caffael Pren: 5 contractwr   
Nid yw penodiad i’r Fframwaith yn gwarantu unrhyw isafswm o ran maint na gwerth y gwaith.
Nid oes uchafswm o lotiau y gall cynigwyr wneud cais amdanynt. 
Nid yw Awdurdod Parc Cenedlaethol Arfordir Penfro yn ymrwymo i unrhyw ddyraniad, cylchdro na dosbarthiad gwaith penodol rhwng Contractwyr penodedig. Bydd Contractau yn ôl y Gofyn yn cael eu cyhoeddi yn ôl yr angen, yn ôl disgresiwn yr Awdurdod Contractio.
Mae Awdurdod Parc Cenedlaethol Arfordir Penfro yn cadw’r hawl i ddewis unrhyw Gontractwr penodedig ar gyfer dyfarnu Contract yn ôl y Gofyn, gan ystyried ei ofynion gweithredol, ystyriaethau daearyddol, capasiti contractwyr, a pherfformiad.
Mae’r Cytundeb Fframwaith yn cynnwys darpariaethau ar gyfer defnyddio Dangosyddion Perfformiad Allweddol, a fydd yn cael eu diffinio a’u cymhwyso’n gymesur yn ystod y cam Yn ôl y Gofyn.
Mae Barcud Shared Services yn bwriadu sefydlu cynllun fframwaith agored a fydd yn para hyd at 8 mlynedd fan bellaf. Yn unol ag adran 49 o Ddeddf Caffael 2023, bydd y cynllun yn cael ei ailagor o leiaf unwaith yn ystod y 3 blynedd gyntaf drwy ddyfarnu fframwaith olynol ar yr un telerau i raddau helaeth.
Gall Barcud Shared Services, yn ôl ei ddisgresiwn, ailagor y cynllun eto yn amlach yn ystod ei oes, ar yr amod bod unrhyw fframwaith olynol yn cael ei ddyfarnu o fewn 5 mlynedd i’r dyfarniad blaenorol ac nad yw’r cynllun cyffredinol yn fwy na chyfanswm o 8 mlynedd.
Mae rhagor o wybodaeth am ofynion y tendr ar gael ym manyleb y tendr cysylltiedig. 
1.2. [bookmark: _Toc230255562]Amserlen Ddangosol
Mae’r amserlen gaffael arfaethedig wedi’i nodi isod. Bwriedir i hyn fod yn ganllaw ac, er nad yw Barcud Shared Services yn bwriadu gwyro oddi wrth yr amserlen, mae’n cadw’r hawl i wneud hynny ar unrhyw adeg.

	Cam Caffael
	Dyddiad

	Dyddiad Rhyddhau’r Gwahoddiad i Dendro:
	05 Awst 2026

	Dyddiad Cau ar gyfer Cyflwyno Eglurhadau Cyflenwyr:
	04 Medi 2026

	Dyddiad Cau ar gyfer Cyflwyno Ymateb i’r Gwahoddiad i Dendro:
	11 Medi 12.00 (canol dydd)

	Dyddiad disgwyliedig ar gyfer Cwblhau’r Broses Gwerthuso Tendrau a Rhoi Gwybod i’r Sawl sy’n Tendro:
	Yr wythnos yn dechrau 21 Medi 2026

	Dyddiad Cychwyn y Cyfnod Segur:
	28 Medi 2026

	Dyddiad disgwyliedig ar gyfer Llofnodi’r Contract:
	Yr wythnos yn dechrau 12 Hydref 2026 

	Dyddiad disgwyliedig Dechrau'r Contract:
	26 Hydref 2026


Tabl 1 - Amserlen Ddangosol
1.3. [bookmark: _Toc230255563]Cyflwyniad i Barcud Shared Services 
Sefydlwyd Barcud Shared Services yn wreiddiol yn 2012 gan bedair cymdeithas dai trosglwyddo gwirfoddol ar raddfa fawr (LSVT). Oherwydd llwyddiant y sefydliad, ymgorfforwyd Barcud Shared Services Limited (BSS) ym mis Medi 2019 fel cwmni nid-er-elw gyda phum Aelod: Tai Cymunedol Bron Afon, Cartrefi Cymoedd Merthyr, Tai Tarian, Cymoedd i’r Arfordir, gyda Cynon Taf yn ymuno yn 2022. Mae gan Barcud Shared Services is-gwmni hefyd - Astari Limited - a sefydlwyd i ddarparu gwasanaethau i sefydliadau nad ydynt yn aelodau yn y sector a thu hwnt, gan ganolbwyntio ar y rheini sydd â phwrpas cymdeithasol. 
Rydym yn ymdrechu i ddarparu gwasanaeth o ansawdd uchel, wedi’i deilwra, sy’n ychwanegu gwerth i’n holl gleientiaid, gan ddefnyddio gwybodaeth a phrofiad ein staff medrus ein hunain, yn ogystal â'r wybodaeth a’r profiad ym maes tai ym mhob un o’r sefydliadau rydym yn gweithio gyda nhw.
Sefydlwyd Barcud Shared Services drwy wasanaeth effeithiol ac unigryw sy’n seiliedig ar weithio mewn partneriaeth. Wrth weithio gyda nifer o sefydliadau yn y sector, rydym yn rhannu arferion da i ddarparu gwasanaeth gwerth am arian effeithlon a chadarn. Gyda’n profiad helaeth, mae wedi rhoi gwybodaeth a dealltwriaeth arbenigol i ni o’r sector, y farchnad ac unrhyw risgiau presennol a rhai sy’n dod i’r amlwg.
Fel grŵp, rydym yn gweithio’n agos gydag amrywiaeth o sefydliadau sydd â phwrpas cymdeithasol sy’n ceisio gwella effeithlonrwydd gwariant y sector cyhoeddus. Mae’r sefydliadau yn y sectorau rydym yn gweithio ynddynt yn cynnwys: 

· Adra (Tai) Cyfyngedig
· Cymdeithas Tai Aelwyd Cyfyngedig
· Grŵp Ateb Cyfyngedig 
· Cymdeithas Tai Barcud Cyfyngedig
· Grŵp Beacon Cymru Cyfyngedig 
· Cymdeithas Tai Bro Myrddin Cyfyngedig
· Tai Cymunedol Bron Afon Cyfyngedig
· Cymdeithas Tai Cadarn Cyfyngedig
· Cymdeithas Tai Cymunedol Caerdydd Cyfyngedig
· Grŵp YMCA Caerdydd
· Gofal a Thrwsio Cymru
· Caredig Cyfyngedig
· Cartrefi Conwy Cyfyngedig
· Tai ClwydAlyn Cyfyngedig
· Grŵp Codi Cyfyngedig
· Grŵp Tai Cymunedol Cynon Taf
· Cymdeithas Tai Dewis Cyntaf Cyfyngedig 
· Grŵp Cynefin Cyfyngedig
· Cymdeithas Tai Hafod Cyfyngedig
· Cymdeithas Tai Hedyn Cyfyngedig
· Cymdeithas Tai Merthyr Cyfyngedig
· Cartrefi Cymoedd Merthyr Cyfyngedig
· Cymdeithas Tai Sir Fynwy Cyfyngedig
· Cymdeithas Tai Gogledd Cymru Cyfyngedig
· Grŵp Stori Cyfyngedig
· Cymdeithas Tai Taf Cyfyngedig
· Cymdeithas Tai Cymunedol Calon Cyfyngedig
· Tai Tarian Cyfyngedig
· Trivallis Cyfyngedig
· Cymdeithas Tai Unedig Cymru Cyfyngedig
· Tai Cymoedd i’r Arfordir Cyfyngedig
· Cymdeithas Tai Cymru a’r Gorllewin Cyfyngedig
· Awdurdod Parc Cenedlaethol Eryri
· Awdurdod Parc Cenedlaethol Bannau Brycheiniog
· Awdurdod Parc Cenedlaethol Arfordir Penfro


Mae gan Barcud Shared Services ddau amcan syml:
1. Sicrhau bod ein cleientiaid yn cael y gwerth gorau am arian drwy greu a darparu amrywiaeth o wasanaethau a rennir o ansawdd uchel sy’n lleihau costau ac yn cynyddu gwerth; a
2. Buddsoddi yn ein cydweithwyr, ein strwythurau a’n systemau i sicrhau bod y gwasanaethau hynny’n cael eu darparu i’r safon uchaf.

1.4. [bookmark: _Toc230255564]Cyflwyniad i Awdurdod Parc Cenedlaethol Arfordir Penfro
Awdurdod Parc Cenedlaethol Arfordir Penfro (APCAP) sy’n gyfrifol am reoli un o dirweddau gwarchodedig mwyaf eiconig Cymru - Parc Cenedlaethol Arfordir Penfro, a ddynodwyd ym 1952 ac sy’n unigryw fel yr unig Barc Cenedlaethol yn y DU a ddiffinnir yn bennaf gan ei dirwedd arfordirol. Mae’r Parc yn cwmpasu 629 km2 o glogwyni dramatig, traethau tywodlyd, aberoedd coediog, a Bryniau gwyllt y Preseli, ac mae’n cynnwys rhai o’r golygfeydd mwyaf amrywiol a chynefinoedd ecolegol gyfoethog yng Nghymru. 
Sefydlwyd yr Awdurdod o dan Ddeddf yr Amgylchedd 1995, a’i rôl yw gwarchod a gwella harddwch naturiol, bywyd gwyllt a threftadaeth ddiwylliannol y Parc Cenedlaethol, ar yr un pryd â hyrwyddo cyfleoedd i’r cyhoedd fwynhau a deall ei rinweddau arbennig. Gyda dros 95% o’r tir dan berchnogaeth breifat, mae APCAP yn gweithio’n agos gyda thrigolion, tirfeddianwyr, ymwelwyr a chymunedau lleol i gydbwyso diogelwch, twristiaeth gynaliadwy a llesiant cymunedol.
Mae’r Parc yn cael ei ddathlu am Lwybr Arfordir Sir Benfro (sy’n 186 milltir o hyd), bywyd gwyllt o bwys rhyngwladol, treftadaeth archeolegol cyfoethog, a morweddau ysblennydd, sy’n golygu ei fod yn un o’r tirweddau mwyaf gwerthfawr yn y DU. Mae’r Awdurdod yn chwarae rhan ganolog yn y gwaith o ddiogelu’r rhinweddau arbennig hyn ar gyfer cenedlaethau’r presennol a’r dyfodol drwy gynllunio, mentrau cadwraeth, cymorth cymunedol ac ymgysylltu ag ymwelwyr.
2. 
3. [bookmark: _Toc230255565]Canllawiau Tendro 
3.1. [bookmark: _Toc230255566]Cyfarwyddiadau i'r Sawl sy'n Tendro
Mae’r cyfarwyddiadau hyn wedi’u cynllunio i sicrhau bod pob Tendrwr yn cael ystyriaeth gyfartal a theg. O ganlyniad, mae’n bwysig eich bod yn darparu’r holl wybodaeth yr ydym wedi gofyn amdani yn y fformat a nodwyd.
Dylai’r sawl sy’n tendro ddarllen y cyfarwyddiadau hyn yn ofalus cyn llenwi dogfennau’r Tendr. Gall methu â chydymffurfio â’r gofynion hyn ar gyfer cwblhau a chyflwyno ymateb i’r Tendr arwain at wrthod y Tendr.  
Mae’n ofynnol i’r sawl sy’n tendro ymgyfarwyddo’n llawn â maint a natur y nwyddau a’r gwasanaethau a’r rhwymedigaethau cytundebol. Mae’r cyfarwyddiadau hyn yn ffurfio’r Amodau Tendro. 
Mae cymryd rhan yn y broses dendro yn dangos yn awtomatig bod y sawl sy’n tendro yn derbyn yr amodau Tendro hyn.
Nid yw Barcud Shared Services yn gwarantu unrhyw swm o alw/gwariant o ganlyniad i unrhyw gontract a ddyfernir; dim ond awgrym yw unrhyw swm a nodir yn y ddogfen Gwahoddiad i Dendro.
Rhaid i’r sawl sy’n tendro lenwi’r Rhestr Brisiau gysylltiedig mewn perthynas â’r gwerthusiad Pris. Bydd ‘cyfanswm swm y tendr’ a nodir yn Natganiad y Tendr yn cael ei ddefnyddio i werthuso’r elfen ‘Pris’. Ceir rhagor o wybodaeth yn ‎3. Gwerthuso a Dethol.
Rhaid i’r sawl sy’n tendro hefyd sicrhau bod y Ffurflen Dendro, y Ddogfen Peidio â Chydgynllwynio a’r Datganiad Tendro yn cael eu llenwi, eu llofnodi a’u dychwelyd gyda’r tendr a gyflwynir.
Rhaid i’r sawl sy’n tendro ystyried gofynion y Cytundeb a’r Atodiadau sydd ynghlwm, ynghyd â’r cyfarwyddiadau a nodir yn y Gwahoddiad i Dendro wrth baratoi eu cyflwyniadau.
Bydd y sawl sy’n tendro yn sicrhau bod pob is-gontractwr, cyflenwr, aelod o gonsortiwm a chynghorydd yn glynu wrth delerau’r cyfarwyddiadau hyn a’r Amodau Tendro.
Ni fydd y sawl sy’n tendro yn cysylltu ag unrhyw gyflogai, asiant nac ymgynghorydd arall i Barcud Shared Services nac unrhyw sefydliad arall y cyfeirir ato yn yr hysbysiad contract sy’n gysylltiedig mewn unrhyw ffordd â’r ymarfer caffael hwn yn ystod cyfnod yr ymarfer caffael hwn, oni chyfarwyddir yn wahanol gan Barcud Shared Services. 
Mae Barcud Shared Services yn cadw’r hawl i ddiwygio, ychwanegu at neu dynnu’n ôl y cyfan neu unrhyw ran o’r Gwahoddiad i Dendro hwn ar unrhyw adeg yn ystod yr ymarfer caffael. Ni fydd Barcud Shared Services, nac unrhyw un o’i gynghorwyr, yn atebol o dan unrhyw amgylchiadau am unrhyw gostau neu dreuliau a delir gan y sawl sy’n tendro, isgontractwyr, cyflenwyr neu gynghorwyr yn y broses hon.
Os bydd y cynigydd sy’n cael ei ffafrio yn tynnu ei dendr yn ôl ar ôl cael gwybod am y penodiad ond cyn llofnodi’r contract, neu os bydd Contractwr penodedig yn cael ei wahardd o’r broses oherwydd ei fod wedi methu unrhyw un o’r Seiliau dros Wrthod Gorfodol neu Wrthod yn ôl Disgresiwn yn ystod oes y Cytundeb, neu os bydd contract Contractwr penodedig yn cael ei derfynu, neu os bydd cwmpas y Cytundeb gwreiddiol yn newid a Barcud Shared Services yn gofyn am adnodd ychwanegol, yna mae Barcud Shared Services yn cadw’r hawl (yn ôl ei ddisgresiwn ac yn amodol ar y Rheoliadau) i ddyfarnu contract i’r cynigydd sydd, ar sail y gwerthusiad, wedi cyflwyno’r Tendr Mwyaf Manteisiol nesaf.
3.2. [bookmark: _Toc230255567]Paratoi’r Tendr 
Cyfrifoldeb y sawl sy’n tendro yw cael, ar ei gost ei hun, yr holl wybodaeth sy’n angenrheidiol ar gyfer paratoi a chyflwyno Tendrau. Ni fydd Barcud Shared Services, nac unrhyw un o’i gynghorwyr, yn atebol o dan unrhyw amgylchiadau am unrhyw gostau neu dreuliau a delir gan y sawl sy’n tendro, is-gontractwyr, cyflenwyr neu gynghorwyr yn y broses hon.
Mae’n ofynnol i’r sawl sy’n tendro lenwi a darparu’r holl wybodaeth sy’n ofynnol gan Barcud Shared Services, yn unol ag amodau’r Tendr a’r Gwahoddiad i Dendro. Gall methu â chydymffurfio â’r amodau a’r Gwahoddiad i Dendro arwain Barcud Shared Services i wrthod ymateb i dendr.
Mae Barcud Shared Services yn dibynnu ar ddadansoddiad ac adolygiad y sawl sy’n tendro o’r wybodaeth a ddarperir. O ganlyniad, mae’r sawl sy’n tendro yn gwbl gyfrifol am gael yr wybodaeth sy’n angenrheidiol yn eu barn nhw er mwyn gwneud penderfyniadau ynghylch cynnwys eu Tendrau ac i gynnal unrhyw ymchwiliadau sy’n angenrheidiol yn eu barn nhw er mwyn gwirio unrhyw wybodaeth a ddarperir iddynt yn ystod y broses gaffael. Ni fydd Barcud Shared Services, nac unrhyw un o’i gynghorwyr, yn atebol o dan unrhyw amgylchiadau am unrhyw gostau neu dreuliau a delir gan y sawl sy’n tendro, is-gontractwyr, cyflenwyr neu gynghorwyr yn y broses hon.
Ni chaniateir gwneud unrhyw newid nac ychwanegiad i’r Datganiad o’r Tendr, i’r Rhestr Brisiau nac i unrhyw ran arall o ddogfennau’r Tendr, heb gytundeb penodol Barcud Shared Services.
Ni ddylai tendrau gynnwys unrhyw lythyr eglurhaol nac unrhyw ddatganiadau y gellid eu dehongli fel rhai sy’n gwneud y Tendr yn amwys a/neu sy’n ei osod ar delerau gwahanol i Dendrwyr eraill. 
Rhaid cwblhau'r Datganiad Tendr a'i ddychwelyd gyda'r cyflwyniad tendr. Pe bai unrhyw dendrau'n cael eu dychwelyd heb y ffurflenni hyn, mae Barcud Shared Services yn cadw'r hawl i beidio ag ystyried y cyflwyniad tendr.
Rhaid i dendrwyr ffurfio eu barn eu hunain, gan gynnal ymchwiliadau o'r fath a chymryd cyngor o'r fath (gan gynnwys cyngor proffesiynol) fel y bo'n briodol, ynghylch gofynion eu Tendr, heb ddibynnu ar unrhyw farn a ddarperir gan Barcud Shared Services neu eu cynghorwyr a'u cynrychiolwyr. Dylai tendrwyr hysbysu Barcud Shared Services ar unwaith am unrhyw amwysedd, anghysondeb neu hepgoriad canfyddedig yn y Gwahoddiad i Dendro hwn, unrhyw un o'i ddogfennau cysylltiedig a/neu unrhyw wybodaeth arall a roddwyd iddynt yn ystod y broses gaffael. Ni fydd Barcud Shared Services, nac unrhyw un o'u cynghorwyr, o dan unrhyw amgylchiadau, yn atebol am unrhyw gostau neu dreuliau a ysgwyddir gan Dendrwyr, isgontractwyr, cyflenwyr neu gynghorwyr yn y broses hon.
3.3. [bookmark: _Toc230255568]Cyflwyno Tendrau 
Er mwyn galluogi Barcud Shared Services i asesu Gwahoddiadau i Dendro yn gyflym ac yn gywir, peidiwch â chyflwyno unrhyw ddeunydd ar wahân i’r Gwahoddiad i Dendro gorffenedig nac unrhyw wybodaeth ategol y gofynnwyd amdani. Dychwelwch un copi electronig drwy gyfleuster ‘Blwch Post’ GwerthwchiGymru erbyn y dyddiad cau a nodir ar gyfer y Tendr.
Rhaid i’r tendrau fod yn Saesneg. Rhaid cyflwyno pob ymateb o fewn y gofod a ddarperir yn nogfennau’r tendr a dylid cyfeirio at yr holl wybodaeth ategol, nad yw wedi’i chynnwys yn y blwch, a’i chyflwyno ochr yn ochr â hynny. Rhaid i gyfieithiad Saesneg a thystysgrif dilysrwydd gan gyfieithydd annibynnol sydd wedi’i achredu’n briodol gyd-fynd ag unrhyw ddogfennau ategol nad ydynt yn Saesneg.
Un o’r prif faterion wrth werthuso tendrau yw gallu gwerthuso cynnig pob cwmni yn gywir. Er mwyn sicrhau bod y broses hon mor syml â phosibl, bydd angen cyflwyno eich holl ymatebion yn y fformat rhagnodedig.
Pan ofynnir am ateb ysgrifenedig fel rhan o’r tendr, dim ond yr wybodaeth a ddarperir yn y blwch ymateb i gwestiynau unigol fydd yn cael ei hystyried. Efallai y caniateir i’r sawl sy’n tendro atodi dogfennau ategol mewn ymateb i gwestiwn (dim ond pan nodir hynny’n glir); rhaid cyfeirio at ddogfennau ategol yn yr ateb i’r cwestiynau, sy’n berthnasol i’r cwestiwn dan sylw ac wedi’u labelu’n briodol, gellir diystyru dogfennau nad ydynt wedi’u labelu’n briodol. Ni fydd dogfennau, tablau na diagramau atodedig sydd wedi’u cynnwys mewn ymateb yn cael eu hystyried fel rhan o’r cyfrif geiriau uchaf. 
Rhaid cyflwyno pris ac unrhyw ddata ariannol a ddarperir mewn sterling, neu eu trosi’n sterling. Pan fo dogfennau swyddogol yn cynnwys data ariannol mewn arian tramor, rhaid darparu cyfwerth mewn sterling. Defnyddir y ffigur sterling yn y gwerthusiad.
Cyn dadansoddi, efallai y bydd angen i Barcud Shared Services ofyn am eglurhad o fanylion penodol yng nghyflwyniadau’r Tendrwyr i’r Gwahoddiad i Dendro, a bydd eglurhad o’r fath yn cael ei wneud drwy e-bost a dylid ymateb iddo’n brydlon.
Gall Barcud Shared Services, yn ôl ei ddisgresiwn llwyr ei hun, ymestyn y Dyddiad Dychwelyd a’r amser ar gyfer derbyn Tendrau. Bydd unrhyw estyniad a roddir yn berthnasol i bob Tendrwr.
3.4. [bookmark: _Toc230255569]Ymholiadau’n Ymwneud â’r Tendr
Rhaid i bob ymholiad ynghylch y Gwahoddiad i Dendro hwn gael ei wneud yn ysgrifenedig drwy’r cyfleuster Cwestiynau ac Atebion yn GwerthwchiGymru. Dim ond drwy GwerthwchiGymru y derbynnir ac yr ymatebir i gwestiynau. 
Dylid cyflwyno cwestiynau yn unol â’r dyddiad cau ar gyfer holi ac ateb a nodir yn yr amserlen ddangosol. 
Er mwyn sicrhau bod Tendrwyr yn cael eu trin yn gyfartal, mae Barcud Shared Services yn bwriadu cyhoeddi’r holl gwestiynau a godir gan y Tendrwyr, ynghyd ag ymatebion Barcud Shared Services (ond nid ffynhonnell y cwestiwn), i bob parti sydd â diddordeb drwy wefan GwerthwchiGymru.
Dylai’r sawl sy’n tendro nodi a yw ymholiad o natur fasnachol sensitif lle byddai datgelu ymholiad o’r fath a’r ateb yn niweidio ei fuddiant masnachol, neu’n debygol o wneud hynny. Fodd bynnag, os nad yw Barcud Shared Services, yn ôl ei ddisgresiwn ei hun, naill ai’n ystyried bod yr ymholiad o natur fasnachol gyfrinachol, neu’n un y byddai pob Tendrwr o bosibl yn elwa o’i weld, bydd Barcud Shared Services yn:
a) gwahodd y sawl sy’n tendro sy’n cyflwyno’r ymholiad i naill ai ddigelu’r ymholiad a chaniatáu i’r ymholiad, ynghyd ag ymateb Barcud Shared Services, gael ei ddosbarthu i bob Tendrwr; neu
b) gofyn i’r sawl sy’n tendro dynnu’r ymholiad yn ôl, os yw’n dal o’r farn bod yr ymholiad o natur fasnachol gyfrinachol.
Bydd Barcud Shared Services yn ceisio ymateb i bob cais am eglurhad o fewn 48 awr, ond mae’n cadw’r hawl i beidio ag ymateb i gais am eglurhad neu i ddosbarthu cais o’r fath os yw’n credu y byddai’r ateb i’r cais hwnnw yn debygol o niweidio ei fuddiant masnachol.
3.5. [bookmark: _Toc230255570]Diwygiadau i Ddogfennau’r Tendr
Ar unrhyw adeg cyn y dyddiad cau ar gyfer derbyn Tendrau, gall Barcud Shared Services addasu’r Gwahoddiad i Dendro. Bydd unrhyw ddiwygiad o’r fath yn cael ei rifo, ei ddyddio a’i gyhoeddi gan Barcud Shared Services i bob darpar dendrwr drwy wefan GwerthwchiGymru.   
Er mwyn rhoi amser rhesymol i ddarpar Dendrwyr ystyried y diwygiad wrth baratoi eu Tendrau, gall Barcud Shared Services, yn ôl ei ddisgresiwn, ymestyn y Dyddiad Dychwelyd a’r amser ar gyfer derbyn Tendrau. 
3.6. [bookmark: _Toc230255571]Yr Hawl i Wrthod / Gwahardd  
Mae Barcud Shared Services yn cadw’r hawl i wrthod neu gwahardd tendr yn yr amgylchiadau canlynol:
a) nad yw’r Tendrwr yn cydymffurfio’n llawn â gofynion y Gwahoddiad i Dendro hwn, neu ei fod yn euog o gamliwio difrifol wrth ddarparu unrhyw wybodaeth sy’n ofynnol yn y ddogfen hon; neu fynegiant o ddiddordeb; a / neu
b) mae’r sawl sy’n tendro yn euog o gamliwio difrifol mewn perthynas â’i Dendr; mynegiant o ddiddordeb; y broses Dendro; a / neu
c) mae newid yn hunaniaeth, rheolaeth, sefyllfa ariannol neu ffactor arall sy’n effeithio ar y broses ddethol a / neu’r broses werthuso sy’n effeithio ar y sawl sy’n tendro.

3.7. [bookmark: _Toc230255572]Yr Hawl i Ganslo, Egluro neu Amrywio’r Broses
Mae Barcud Shared Services yn cadw’r hawl i:
a) ddiwygio telerau ac amodau’r broses Gwahoddiad i Dendro;
b) canslo’r broses Gwahoddiad i Dendro ar unrhyw adeg; a / neu
c) ei gwneud yn ofynnol i’r sawl sy’n tendro egluro ei dendr yn ysgrifenedig a / neu’n bersonol, a / neu ddarparu gwybodaeth ychwanegol. Gallai methu ag ymateb yn ddigonol olygu na chaiff y sawl sy’n tendro ei ddewis. 

3.8. [bookmark: _Toc230255573]Polisïau Corfforaethol
Yn ogystal â’r gofynion a amlinellir yn y Fanyleb, bydd gofyn i’r contractwr a benodir gydymffurfio â pholisïau a chodau ymarfer perthnasol cleientiaid Barcud Shared Services. Gellir darparu’r polisïau hyn ar gais.
3.9. [bookmark: _Toc230255574]Trefniadau Is-gontractio 
Lle bo dull is-gontractio yn cael ei gynnig, rhaid i’r holl wybodaeth y gwneir cais amdani gael ei rhoi mewn perthynas â’r Prif Gyflenwr/Contractwr. 
Pan fydd is-gontractwyr yn chwarae rhan ganolog yn y gwaith o ddarparu’r gwasanaethau neu’r cynhyrchion o dan y Contract, nodwch, mewn atodiad ar wahân (drwy fewnosod enw’r cwmni / sefydliad perthnasol), gyfansoddiad y gadwyn gyflenwi, gan nodi pa aelod o’r gadwyn gyflenwi fydd yn gyfrifol am brif elfennau’r Contract drwy gynhyrchu strwythur sy’n profi i Barcud Shared Services y bydd gan y sawl sy’n tendro yr adnoddau angenrheidiol, o ran y meini prawf sy’n ymwneud â statws economaidd ac ariannol, fel y nodir yn Rheoliad 58 (7), a’r gallu technegol a phroffesiynol fel y nodir yn Rheoliad 58 (15). Rhaid nodi mai’r prif Gyflenwr / Contractwr fydd yn gyfrifol yn y pen draw bob amser. Rhaid i’r sawl sy’n tendro ddangos sut byddant yn sicrhau ac yn rheoli eu cadwyn gyflenwi i gyflawni contractau.
Cydnabyddir y gallai trefniadau mewn perthynas ag is-gontractio newid yn y dyfodol. Fodd bynnag, dylai’r sawl sy’n tendro fod yn ymwybodol, pan fydd is-gontractwyr yn chwarae rhan ganolog, y gallai unrhyw newidiadau i’r trefniadau is-gontractio hynny fod yn newid sylweddol ac, o ganlyniad, gallai effeithio ar allu’r sawl sy’n tendro i fwrw ymlaen â’r broses gaffael neu i ddarparu’r nwyddau.    
3.10. [bookmark: _Toc230255575]Trefniadau Consortia
Os yw’r sawl sy’n tendro sy’n gwneud cais am y Contract yn gonsortiwm, rhaid darparu’r wybodaeth ganlynol:
· manylion llawn y consortiwm;
· cyfrifoldeb cymesur arfaethedig pob un o’r aelodau;
· manylion llawn cyfranddaliad canrannol gwirioneddol neu arfaethedig yr aelodau cyfansoddol o fewn y consortiwm;
· prif aelod y consortiwm a fydd yn gyfrifol dan gontract am gyflawni’r Contract (os nad oes endid cyfreithiol ar wahân yn cael ei greu); ac
· os nad yw’r consortiwm yn bwriadu ffurfio endid cyfreithiol, rhaid cyflwyno manylion llawn y trefniadau arfaethedig mewn atodiad ar wahân.
Sylwch fod Barcud Shared Services yn cadw’r hawl i fynnu bod consortiwm llwyddiannus yn ffurfio un endid cyfreithiol os dyfernir y Contract iddo, i’r graddau y mae Barcud Shared Services yn ystyried bod ffurf gyfreithiol benodol yn angenrheidiol er mwyn cyflawni’r Contract yn foddhaol. Bydd yn ofynnol i bob aelod o’r consortiwm ddarparu’r wybodaeth sy’n ofynnol ym mhob adran o’r Cam Dyfarnu Tendr fel rhan o un ymateb cyfansawdd i Barcud Shared Services, h.y. mae’n ofynnol i bob aelod o’r consortiwm gwblhau pob adran o’r Cam Dyfarnu Tendr. 
Bydd cyflwyniadau pob aelod o’r consortiwm yn cael eu sgorio yn unol â’r pwysoliadau a’r rhesymeg fel y disgrifir yn 3. Gwerthuso a Dethol.
Bydd cyfanswm sgôr pob aelod o’r consortiwm yn cael ei adio at ei gilydd a’i rannu â chyfanswm aelodau’r consortiwm. Er enghraifft, os oes 3 aelod o'r consortiwm, bydd cyfanswm sgôr pob aelod o'r consortiwm yn cael ei adio at ei gilydd a’i rannu â 3.
Os bydd un aelod, neu fwy, yn methu un o’r cwestiynau Pasio / Methu, mae Barcud Shared Services yn cadw’r hawl i ofyn am eglurhad gan aelod arweiniol y consortiwm i ganiatáu iddynt roi esboniad digonol pam mae’r aelod o’r consortiwm wedi methu’r cwestiwn. Os na all yr aelod arweiniol roi esboniad digonol, mae Barcud Shared Services yn cadw’r hawl i nodi ‘Methu’ ar gyfer y cwestiwn hwn, ac felly, mae Barcud Shared Services yn cadw’r hawl i nodi ‘Methu’ ar gyfer y consortiwm cyfan, a fydd yn golygu na fydd y consortiwm yn symud ymlaen ymhellach yn y broses dendro.
Mae Barcud Shared Services yn cydnabod y gallai trefniadau mewn perthynas â chonsortia newid yn y dyfodol (o fewn terfynau). O ganlyniad, dylai’r sawl sy’n tendro ymateb yng ngoleuni’r trefniadau a ragwelir ar hyn o bryd. Atgoffir darpar gyflenwyr bod yn rhaid rhoi gwybod i Barcud Shared Services am unrhyw newid arfaethedig yn y dyfodol mewn perthynas â chonsortia er mwyn iddo allu gwneud asesiad pellach drwy gymhwyso’r Meini Prawf Dyfarnu i’r wybodaeth newydd a ddarperir.
3.11. [bookmark: _Toc230255576]Gwahardd a Therfynu Contract
Yn unol â Deddf Caffael 2023, mae’r Awdurdod yn cadw’r hawl i derfynu’r contract ar unwaith os yw’r Cyflenwr, neu unrhyw endid y mae’r Cyflenwr yn dibynnu ar ei alluedd, yn cael ei ychwanegu at y rhestr gwahardd a gynhelir o dan Adran 59 o’r Ddeddf yn ystod cyfnod y contract. Mae’r hawl hon yn berthnasol p’un a yw’r gwaharddiad yn ymwneud â seiliau eithrio gorfodol neu ddewisol. Mewn amgylchiadau o’r fath, ni fydd yr Awdurdod yn atebol am golli elw, colli busnes, nac unrhyw iawndal arall sy’n deillio o derfynu, a dim ond am nwyddau, gwasanaethau neu waith a gyflawnir ac a dderbynnir cyn y dyddiad terfynu y bydd taliad yn cael ei wneud.
4. [bookmark: _Ref147841046][bookmark: _Ref147841058][bookmark: _Ref147841082][bookmark: _Ref147841092][bookmark: _Ref147841126][bookmark: _Ref147841130][bookmark: _Toc230255577]Gwerthuso a Dethol
4.1. [bookmark: _Toc230255578]Meini Prawf Dyfarnu
Defnyddir y Cam Gwerthuso Tendrau i werthuso’r ymatebion a gyflwynir gan Dendrwyr yn erbyn y Meini Prawf Dyfarnu o ran Pris ac Ansawdd i ganfod y ‘Tendr Mwyaf Manteisiol’ (MAT). 
Mae Meini Prawf Dyfarnu’r contract hwn wedi cael eu pwysoli fel a ganlyn:
	Elfen
	Pwysoliad

	Pris
	40.00%

	Ansawdd
	60.00%


Tabl 2 – Meini Prawf Dyfarnu
Sylwch fod yn rhaid i’r sawl sy’n tendro allu ‘pasio’ yr holl gwestiynau Pasio / Methu a ddangosir yn y tabl isod er mwyn i’w gais fod yn ddilys.
4.2. [bookmark: _Toc230255579]Cwestiynau Sylfaenol 
Fel rhan o’r broses werthuso, mae angen ateb cyfres o gwestiynau sylfaenol parod. Yn ogystal â hyn, mae’n ofynnol i’r sawl sy’n tendro ‘hunan-ddatgan’ eu bod yn bodloni’r meini prawf Pasio / Methu perthnasol a nodir yn yr Holiadur Ymateb i’r Tendr.
Yna, gofynnir i’r sawl sy’n tendro’n llwyddiannus gyflwyno’r holl ddogfennau angenrheidiol i brofi tystiolaeth o hunan-ddatganiad. Os bydd y sawl sy’n tendro’n llwyddiannus yn methu â darparu’r dystiolaeth ofynnol o fewn amserlenni penodol, neu os bydd y dystiolaeth yn anfoddhaol, ni fydd y contract yn cael ei ddyfarnu.
	Adran
	Cwestiwn
	Dyraniad Pwysoli

	
A - Manylion y Sefydliad

	Pob cwestiwn
	Gwybodaeth yn unig

	
B - Gwybodaeth Ariannol

	B – 1.
B – 2.
B – 3.
B – 4.
B – 5.
	Pasio / Methu
Pasio / Methu
Pasio / Methu
Pasio / Methu
Gwybodaeth yn unig

	
C - Systemau Ansawdd, Achrediadau a Pholisïau
	C – 1.
C – 2.
C – 3.
C – 4.
	Pasio / Methu
Pasio / Methu
Pasio / Methu
Pasio / Methu

	
D - Iechyd a Diogelwch

	D – 1.
D – 2.
D – 3.
D – 4.
D – 5.
	Gwybodaeth yn unig
Pasio / Methu
Pasio / Methu
Pasio / Methu
Gwybodaeth yn unig

	E - Cynaliadwyedd a’r Amgylchedd
	E – 1.
E – 2.
	Pasio / Methu
Pasio / Methu


	
F - Cyfle Cyfartal a Chaethwasiaeth Fodern

	F – 1.
F – 2.
F – 3.
F – 4.
F – 5.
	Pasio / Methu
Pasio / Methu
Gwybodaeth yn unig Pasio / Methu
Pasio / Methu


Tabl 3 - Cwestiynau Sylfaenol
4.3. [bookmark: _Toc230255580]Cwestiynau Gwerthuso
Fel rhan o’r broses werthuso, mae Barcud Shared Services wedi sefydlu cyfres o gwestiynau ansoddol y mae’n rhaid i bob Tendrwr eu hateb. Bydd y cwestiynau hyn, a restrir yn Nhabl 4 - Cwestiynau Gwerthuso, yn cael eu defnyddio gan y tîm gwerthuso i werthuso meini prawf y Sawl sy’n Tendro i ddarparu’r Tendr Mwyaf Manteisiol.  
Mae Pwysoliad Ansawdd pob cwestiwn wedi’i nodi yn Nhabl 4 - Cwestiynau Gwerthuso, Dyraniad Pwysoliad Ansawdd.
	Adran
	Cwestiwn
	Cyfanswm Dyraniad Pwysoli

	G – Profiad Blaenorol
	G – 1.
G – 2.
	7.50%
7.50%

	H - Cyflawni’r Contract
	H – 1.
	15.00%

	I - Rheoli risg o ran Iechyd, Diogelwch a’r Amgylchedd
	I – 1.
	15.00%

	J - Cynaliadwyedd
	J - 1.
	15.00%

	K - Manteision Cymunedol
	K – 1.
K – 2.
	Pasio / Methu
Pasio / Methu

	
	Cyfanswm
	60.00 %


Tabl 4 - Cwestiynau Gwerthuso
4.4. [bookmark: _Toc230255581]Y Broses Gwerthuso Tendrau
Bydd y Tendrau a gyflwynir yn destun proses werthuso dair rhan yn ystod y Cam Gwerthuso Tendrau.
4.4.1. [bookmark: _Toc230255582]Rhan Un - Asesiad Sgrinio Cychwynnol
Bydd Tendrau yn destun asesiad sgrinio cychwynnol i gadarnhau:
a) bod y Tendr wedi cael ei gyflwyno’n brydlon, ei fod wedi’i gwblhau’n gywir, ei fod yn gyflawn i raddau helaeth ac yn bodloni gofynion y dogfennau gwahodd;
b) bod y Tendr yn ddigon cyflawn i’w alluogi i gael ei werthuso yn unol â manyleb y tendr; a
c) Nad yw’r sawl sy’n tendro wedi mynd yn groes i unrhyw un o delerau ac amodau'r broses dendro.

4.4.2. [bookmark: _Toc230255583]Rhan Dau - Cwestiynau Pasio / Methu Cymhwyster
Os bydd y sawl sy’n tendro yn methu ag ateb unrhyw un o’r cwestiynau ‘Pasio / Methu’ Cymhwyster, fel y nodir yn Nhabl 3 - Cwestiynau Sylfaenol, bydd Barcud Shared Services yn gwahardd y sawl sy’n tendro ar y cam hwn, ac ni fydd yn bwrw ymlaen i werthuso’r cyflwyniad Ansawdd na Phris. Mae Barcud Shared Services yn cadw’r hawl i ofyn am eglurhad gan y sawl sy’n tendro os nad yw unrhyw ateb i’r cwestiynau ‘Pasio / Methu’ yn glir. 
Rhaid i’r sawl sy’n tendro fod yn ymwybodol, os byddant yn methu unrhyw un o’r cwestiynau ‘Pasio / Methu’, y bydd eu cynnig yn cael ei wrthod ac na fyddant yn mynd ymhellach yn y broses dendro.
4.4.3. [bookmark: _Toc230255584]‘Hunanlanhau’
Dylai unrhyw dendrwr sy’n ateb cwestiwn o’r Cwestiynau Pasio / Methu Cymhwyster a fyddai’n gyfystyr â ‘Methu’ ddarparu tystiolaeth ddigonol, mewn atodiad ar wahân, sy’n rhoi crynodeb o’r amgylchiadau ac unrhyw gamau unioni sydd wedi digwydd wedyn, er mwyn ‘hunanlanhau’ y sefyllfa y cyfeirir ati yn y cwestiwn hwnnw i bob pwrpas. 
Rhaid i’r sawl sy’n tendro ddangos ei fod wedi cymryd camau unioni o’r fath, er boddhad Barcud Shared Services, ym mhob achos.
Os bydd Barcud Shared Services (y bydd ei benderfyniad yn derfynol) yn ystyried bod tystiolaeth o’r fath yn ddigonol, caniateir i’r sawl sy’n tendro dan sylw barhau yn y broses.
Er mwyn i’r dystiolaeth y cyfeirir ati uchod fod yn ddigonol, bydd y sawl sy’n tendro, o leiaf, yn profi ei fod wedi gwneud y canlynol:
a) Rhoi esboniad digonol o’r amgylchiadau pam eu bod wedi “methu”, a / neu unrhyw gamau unioni sydd wedi’u cymryd wedyn sydd, i bob pwrpas, yn “hunanlanhau” y sefyllfa y cyfeirir ati yn y cwestiwn hwnnw sy’n bodloni Barcud Shared Services y gallant fwrw ymlaen ymhellach â’r broses.
b) Wedi talu neu wedi ymrwymo i dalu iawndal mewn perthynas ag unrhyw ddifrod a achoswyd gan y drosedd neu’r camymddygiad.
c) Egluro’r ffeithiau a’r amgylchiadau mewn modd cynhwysfawr drwy gydweithio’n weithredol â’r awdurdodau ymchwilio.
d) Cymryd mesurau technegol, sefydliadol a phersonél pendant sy’n briodol i atal rhagor o droseddau neu gamymddwyn.
Bydd y mesurau a gymerir gan y sawl sy’n tendro yn cael eu gwerthuso gan ystyried difrifoldeb ac amgylchiadau penodol y “methu”, y drosedd neu’r camymddygiad. 
Pan fydd Barcud Shared Services o’r farn nad yw’r mesurau’n ddigonol, bydd y sawl sy’n tendro yn cael datganiad o’r rhesymau dros y penderfyniad hwnnw.
4.4.4. [bookmark: _Toc230255585]Rhan Tri - Gwerthusiad Ansawdd
Bydd y sawl sy’n tendro sy’n llwyddo i ‘Basio’ pob un o’r Cwestiynau ‘Pasio / Methu’ yn destun gwerthusiad manwl o’r “Cwestiynau Ansawdd” sydd wedi eu sgorio, yn unol â’r Meini Prawf Dyfarnu a’r pwysoliadau fel y nodir yn Nhabl 4 - Cwestiynau Gwerthuso.
Bydd pob cwestiwn ansawdd yn cael ei adolygu a’i sgorio ar sail y rhesymeg ganlynol:
	Sgorau
	Sylw
	Tystiolaeth

	5
	Rhagorol
	Mae’r ymateb yn gynhwysfawr ac yn rhagori ar y disgwyliadau. Mae’r ymateb yn dangos dealltwriaeth eithriadol.

	4
	Da	
	Mae’n amlwg bod yr ymateb yn bodloni’r gofyniad i lefel dda. Mae’r ymateb yn dangos dealltwriaeth gref.

	3
	Derbyniol
	Mae’r ymateb yn bodloni’r gofyniad i lefel foddhaol. Mae’r ymateb yn dangos dealltwriaeth resymol gyda thystiolaeth ddigonol, ond nid oes digon o fanylion yn yr ymateb.

	2
	Gwan
	Mae’r ymateb yn mynd i’r afael yn rhannol â’r gofyniad ond nid oes digon o fanylion, eglurder na thystiolaeth ategol. Mae’r ymateb yn dangos dealltwriaeth sylfaenol, ond gellir gwella sawl maes.

	1
	Gwael
	Nid yw’r ymateb yn dangos fawr ddim dealltwriaeth o’r gofyniad. Bylchau sylweddol o ran perthnasedd, eglurder neu dystiolaeth.

	0
	Annigonol
	Mae’r ymateb yn absennol, yn amherthnasol, neu’n methu’n llwyr â mynd i’r afael â’r gofyniad. Ni ddarparwyd unrhyw wybodaeth na thystiolaeth y gellir ei defnyddio.


Tabl 5 - Rhesymeg Sgorio
Bydd yr atebion a ddarperir gan bob Tendrwr i bob cwestiwn yn y Cam Gwerthuso Tendr yn cael eu marcio yn unol â Thabl 5 - Rhesymeg Sgorio.
Bydd y sgôr a gafwyd a’r pwysoli ar gyfer pob cwestiwn yn cael eu defnyddio i gyfrifo canran sgôr ansawdd wedi’i bwysoli.
Bydd pob sgôr ansawdd wedi’i bwysoli yn cael ei hychwanegu at ei gilydd i gyrraedd Cyfanswm Sgôr Ansawdd wedi’i Bwysoli.
Bydd hyn yn cael ei luosi â phwysoliad yr adran ansawdd i gael canran y cyfanswm sgôr ansawdd.
Bydd y sgôr ansawdd wedi’i bwysoli hon yn cael ei defnyddio i nodi safleoedd cymharol y sawl sy’n tendro.
Mae pob cwestiwn yn nodi uchafswm nifer geiriau. Dylai’r sawl sy’n tendro nodi nifer y geiriau ym mhob un o’u hymatebion. Bydd unrhyw eiriau sy’n fwy na’r nifer geiriau a ddiffiniwyd yn cael eu diystyru o’r gwerthusiad.   
Gall y sawl sy’n tendro ddefnyddio byrddau / diagramau ac atodiadau i gefnogi a / neu ddangos eu bod yn bodloni’r Gofyniad. Nid yw’r nifer geiriau yn berthnasol i’r adrannau hyn. Fodd bynnag, rhaid iddynt fod yn berthnasol i’r ymateb, wedi’u cyfeirio’n glir a pheidio â chynnwys manylion yr ymateb y mae angen i’r sawl sy’n tendro ei ystyried er mwyn i’w sgôr gael ei ddyfarnu. Er mwyn osgoi unrhyw amheuaeth, eu hunig bwrpas yw cefnogi ymateb ysgrifenedig y sawl sy’n tendro.
Os bydd y panel gwerthuso yn penderfynu bod y sawl sy’n tendro yn defnyddio gormod o ddogfennau, tablau neu ddiagramau ategol mewn ymgais i osgoi’r terfynau nifer geiriau a nodir, efallai y bydd deunyddiau o’r fath yn cael eu heithrio o’r broses werthuso.
	Enghraifft Cam-wrth-gam (at ddiben enghreifftiol yn unig, nad ydynt yn gysylltiedig â’r tendr hwn)

	Y fformiwla:
(Sgôr y cwestiwn sy’n cael ei werthuso / Uchafswm y pwyntiau sydd ar gael ar gyfer y cwestiwn) x pwysoliad y cwestiwn = Sgôr wedi’i bwysoli.  Swm y sgoriau wedi’u pwysoli x % Pwysoliad yr Adran Ansawdd = Cyfanswm y Sgôr Ansawdd %

	
	Tendrwr 1
	Tendrwr 2

	Cwestiwn 1
	Pwysoliad: 10%
	Sgôr: 5/5
	Sgôr wedi'i bwysoli: 10%
	Sgôr: 3/5
	Sgôr wedi'i bwysoli: 6%

	Cwestiwn 2
	Pwysoliad: 10%
	Sgôr: 3/5
	Sgôr wedi'i bwysoli: 6%
	Sgôr: 5/5
	Sgôr wedi'i bwysoli: 10%

	Cwestiwn 3
	Pwysoliad: 20%
	Sgôr: 2/5
	Sgôr wedi'i bwysoli: 8%
	Sgôr: 3/5
	Sgôr wedi'i bwysoli: 12%

	Pwysoliad yr adran ansawdd allan o 40%
	10%+6%+8% =25% o Gyfanswm y Sgôr wedi’i Bwysoli %
	6% a 10% a 12% = 28% o Gyfanswm y Sgôr wedi’i Bwysoli %


Tabl 6 - Gwerthusiad Ansawdd 
4.4.5. [bookmark: _Toc230255586]Rhan Pedwar - Gwerthusiad Pris 
Rhaid i’r sawl sy’n tendro lenwi’r Rhestr Brisiau mewn perthynas â’r gwerthusiad pris. Rhaid i’r rheini sy’n tendro nodi ‘Cyfanswm Swm y Tendr’ yn yr Atodlen Brisiau, a hefyd ei gario ymlaen i Ddatganiad y Tendr.
Bydd y ganran uchaf o'r pris a ddyrannwyd yn cael ei dyrannu i’r ‘Cyfanswm Swm y Tendr’ isaf, a nodir yn Natganiad Tendr y Sawl sy’n Tendro. Bydd y cynigion sy’n weddill yn cael pwyntiau pris wedi’u cyfrifo oddi ar sgoriau’r sawl sy’n tendro sy’n weddill yn unol â’r raddfa hon. 
	Enghraifft Cam-wrth-gam (at ddiben enghreifftiol yn unig, nad ydynt yn gysylltiedig â’r tendr hwn)

	Tendrwr 1 Cyfanswm Swm y Tendr = £80,000.00
Tendrwr 2 Cyfanswm Swm y Tendr = £50,000.00

	Y fformiwla:
Cynnig / pris rhataf y sawl sy’n tendro sy’n cael ei werthuso x 60%

	Y Sgorau:

Tendrwr 1 = 50,000/80,000 x 60% = 37.50%
Tendrwr 2 = 50,000/50,000 x 60% = 60.00%


Tabl 7 - Gwerthusiad Pris 
Ymchwilir i unrhyw bris a bennir yn anarferol o isel yn unol â’r Rheoliadau, ac mae Barcud Shared Services yn cadw’r hawl i wrthod unrhyw gynnig y bernir ei fod yn “anarferol o isel” yn dilyn yr ymchwiliad sy’n canfod bod y prisiau a nodir yn “anarferol o isel”.
4.5. Cyfanswm y Sgôr 
Bydd sgôr pob Tendrwr o’r camau Gwerthusiad Ansawdd a Phris yn cael eu hychwanegu at ei gilydd i gael cyfanswm sgôr tendr allan o 100%.
Enghraifft Cam-wrth-gam (at ddiben enghreifftiol yn unig):
	Adran Gwerthuso
	Tendrwr 1
	Tendrwr 2

	Sgôr ansawdd
	25.00%
	29.00%

	Sgôr pris
	37.50%
	60.00%

	Cyfanswm y sgôr tendr 
	62.50%
	89.00%


Tabl 8 – Cyfanswm y Sgôr 

5. 
6. [bookmark: _Toc230255588]Derbyn y Tendr 
Bydd y Tendr sy’n cael ei dderbyn gan Barcud Shared Services yn cael ei gyfleu’n ysgrifenedig i’r Tendrwr llwyddiannus.   
Bydd y sawl sy’n tendro’n llwyddiannus yn cael gwybod am y canlynol: 
1. Meini prawf y dyfarniad. 
2. Y sgôr a gafwyd yn ystod y gwerthusiad. 
3. Ôl-drafodaeth am y sgôr ansawdd. 
Bydd pob Tendrwr aflwyddiannus yn cael hysbysiad ysgrifenedig o’r penderfyniad. Bydd yr hysbysiad yn cynnwys yr uchod i gyd ynghyd â /ag: 
1. Enw’r Tendrwr llwyddiannus. 
2. Sgôr y Tendrwr llwyddiannus. 
3. Sgôr y Tendrwr sy’n derbyn yr hysbysiad. 
4. Ôl-drafodaeth ar y sgôr ansawdd ar gyfer y Tendrwr sy’n cael yr hysbysiad. 
Mae cyfnod segur o 8 diwrnod gwaith yn berthnasol i dendrwyr sydd dros y trothwy. Mae’r cyfnod hwn yn dechrau ar ôl i’r holl gynigwyr sy’n cymryd rhan gael gwybod am y penderfyniad ynghylch dyfarnu’r contract. Yn ystod y cyfnod hwn, gall cynigwyr ofyn am ragor o wybodaeth am y penderfyniad dyfarnu ac, os oes angen, lleisio unrhyw bryderon neu heriau ffurfiol.
Pan fydd Barcud Shared Services yn penderfynu peidio â symud ymlaen i’r cam dyfarnu, bydd y Tendrwyr aflwyddiannus yn cael gwybod am y penderfyniad i ddod â’r broses gaffael i ben.  
7. [bookmark: _Toc230255589]Rhestr Wirio Tendrau
Mae’r dogfennau canlynol wedi’u cynnwys fel atodiadau i’r Pecyn Tendro hwn: 
	[bookmark: _Hlk208916158]Pecyn Tendro

	
Atodiad 1 – Cwestiynau Sylfaenol 
Atodiad 2.1 - 2.11 - Cwestiynau Ansawdd - Fesul Lot
Atodiad 2.2 - Cwestiynau Ansawdd - Pob Lot
Atodiad 2.3 - Dewislen Budd Cymunedol
Atodiad 3 – Rhestr Brisio 
Atodiad 4.1 - Manyleb 
Atodiad 4.2 - Manyleb Cymhwyster ar gyfer Lotiau
Atodiad 5.1 a 5.2 - Cytundebau a Chontractau Fframwaith Drafft 
Atodiad 6.1 - Templed Polisi Rheoli Ansawdd
Atodiad 6.2 - Templed Polisi Iechyd a Diogelwch
Atodiad 6.3 - Templed Polisi Cynaliadwyedd ac Amgylcheddol
Atodiad 6.4 - Templed Polisi Cydraddoldeb ac Amrywiaeth
Atodiad 6.5 - Nodyn Cyfarwyddyd - Cydymffurfiaeth Diogelu Data'r DU



Tabl 9 - Pecyn Tendro 
Ar ôl i chi adolygu’r holl ddogfennau a chwblhau eich ymateb i’r tendr, edrychwch ar y rhestr wirio isod i wneud yn siŵr eich bod yn cyflwyno ymateb llawn a chyflawn i’r tendr yn GwerthwchiGymru:
	[bookmark: _Hlk208916180]Rhestr Wirio Tendrau

	
Atodiad 1 – Cwestiynau Sylfaenol 
Atodiad 2 – Cwestiynau Ansawdd 
Atodiad 2.1 - Dewislen Budd Cymunedol
Atodiad 3 – Rhestr Brisio 



Tabl 10 - Rhestr Wirio Tendrau 
Gwnewch yn siŵr eich bod wedi atodi unrhyw ddogfennau perthnasol eraill, gan labelu’n glir beth ydynt ac a ddylid eu defnyddio ar y cyd ag unrhyw ddogfennau eraill.

